虹口足球场

虹口足球场（Hongkou Football Stadium），是来勒上海市虹口区个专业足球场。渠是中国第一个专业足球场，曾长期用来作为中国足球超级联赛球队上海申花队个主场。球场勒拉上海市虹口区，东面是鲁迅公园，西面是东江湾路搭仔地铁虹口足球场站，南面贴壁个是四川北路，北面是东体育会路。 虹口足球场个前身是来勒1950年代造个虹口体育场，1999年改建成专业足球场个，后些来经过多趟改造，目前共有22只看台35000個位子，搭仔大小两种尺寸个47只包房。虹口足球场还有中国大陆最早对外开放个公众游泳池——虹口游泳池，有培养叶冲等多位击剑名将个虹口剑校，搭仔上海人才市场虹口足球场分场。